Sverigetinden

Sverigetinden er det høyeste fjellet på den nordlige delen av Andøya i Nordland. Det har en høyde på 512 meter over havet.

Fjellet ligger midt inne på øya, mellom Stave i vest og Breivika i øst. Navnet på fjellet har ingenting med landet Sverige å gjøre, men kommer av samisk suorigi, som betyr forgreining. På vestsiden av Sverigetinden går Stavedalen fra Stave nordover mot Bleiksvatnet og Bleik. Blant flere vann på østsiden av fjellet ligger Sverigedalsvatnet på 83 moh.

Det aller høyeste fjellet på Andøya er Kvasstinden (705 moh), som ligger lengre sør på øya.

Referanser 

Fjell i Vesterålen
Fjell i Andøy
Fjell under 1000 meter